**Ջեսիկա Աբել** (անգլ.՝ Jessica Abel, նոյեմբերի 15, 1969(1969-11-15), Չիկագո, Իլինոյս, ԱՄՆ), ամերիկացի կոմիքսների հեղինակ ու նկարիչ, որը հայտնի է որպես *Life Sucks*, *Drawing Words & Writing Pictures*, *Soundtrack*, *La Perdida*, *Mirror, Window*, *Radio: An Illustrated Guide* աշխատանքների ու *Artbabe* հանրամատչելի շարքի հեղինակ։

Վաղ կյանք
---------

Ջեսիկա Աբելը ծնվել է 1969 թվականին ԱՄՆ-ի Չիկագո քաղաքում ու հասակ առել Մեծ Չիկագոյում։ Ավարտել է Էվանստոնի ավագ դպրոցը, 1987-1988 թվականներին հաճախել Կառլտոնի քոլեջ, որից հետո տեղափոխվել է Չիկագոյի համալսարան։ 1988 թվականին համալսարանում հրատարակել է իր առաջին կոմիքսների գիրքը *Breakdown* վերնագրով ուսանողական անթոլոգիայում։ Բացի այդ, երեք տարի աշխատել է Չիկագոյի Արվեստի ինստիտուտի դպրոցի ադմինիստրացիայում[*փա՞ստ*], ավարտել է արվեստի բակալավրի կոչումով։

Գործունեություն
---------------

Աբելը 2006 թվականին Փարիզում անցկացված Դելկուր փառատոնին
Աբելն սկսել է մինիկոմիքսներից ու 1992 թվականին ինքնահրատարակել *Artbabe* պատճենահանված, ձեռքով կարված և զարդարված կոմիքսների գիրքը, որին հաջորդել են տարեկան չորս հրատարակություններ․ 5-րդ համարի ինքնահրատարակման ու տարածման համար ստացել է Զերիք դրամաշնորհը։ Սա *Artbabe*-ի առաջին մասնագիտորեն տպագրված համարն էր և վերնագրվել է *The Four Seasons*։ Աբելը պնդել է, որ իր այդ աշխատանքն ինքնակենսագրական չէ։

*Artbabe*-ի վերջին հրատարակությամբ գրավել է Գարի Գրոթի ուշադրությունը, որն առաջարկել է հրատարակել այն։ Գրքի յուրաքանչյուր հրատարակություն պարունակել է մեկ կամ մի քանի ավարտուն պատմություն․ Աբելը նոր հաջորդական աշխատանք չի սկսել մինչև 2000 թվականին հրատարակված *La Perdida* աշխատությունը։

1998 թվականին այն ժամանակ դեռ ընկերոջ, այժմյան ամուսնու՝ Մեթ Մադենի հետ տեղափոխվել է Մեխիկո։ 1996–2005 թվականների ընթացքում *University of Chicago Magazine* ամսագրի համար մեկ էջանոց լրագրողական կոմիքսների շարք է արել։

Երկու տարի Մեխիկոյում անցկացնելուց հետո տեղափոխվել է Բրուքլին ու 2000 - 2005 թվականների ընթացքում ստեղծել է հինգ համարներից բաղկացած 250 էջանոց *La Perdida* շարքը, որն արժանացել է դրական քննադատության։ Գրքի գլխավոր հերոսուհին Կառլա անունով մեքսիկաամերիկացի կին է, որին դաստիարակել է իր անգլուհի մայրը, և որը տեղափոխվում է դեպի Մեխիկո՝ որոնելու իր ինքնությունը։

Մի քանի տարի Մանհեթենի Գեղարվեստի դպրոցում մուլտֆիլմի մագիստրատուրայի դասընթացներ է վարել ու սեմինարներ անցկացրել այլ վայրերում, ինչպիսին է Օքս Բոքւի արվեստի ամառային դպրոցը։

2008 թվականին ամուսնու հետ հրատարակել են իրենց ուսուցչական գործունեության արդյունք հանդիսացող *Drawing Words and Writing Pictures* գիրքը, որը հանդիսանում է կոմիքս ստեղծելու համապարփակ ձեռնարկ։ Նույն տարում Աբելն աշխատել է *Life Sucks* գրքի վրա։

2012 թվականի մայիսին ամուսնու հետ հրատարակել են կոմիքսների դասավանդման ևս մեկ դասագիրք *Mastering Comics* վերնագրով, որից հետո միասին տեղափոխվել են Ֆրանսիա՝ մեկ տարով բնակություն հաստատելով Անգուլեմ քաղաքում․ 2012 թվականին բնակությունը երկարաձգվել է մինչև չորս տարի։

2015 թվականին հրատարակել է 1999 թվականին լույս տեսած *Radio: An Illustrated Guide* կոմիքսի շարունակությունը *Out On The Wire: The Storytelling Secrets of the New Masters of Radio* վերնագրով։

2016 թվականի հունիսի 7-ին հայտարարել է, որ վերադառնում է ԱՄՆ՝ պաշտոն զբաղեցնելու Փենսիլվանիայի գեղարվեստի ակադեմիայում բոլորովին վերջերս բացված նկարազարդման բաժնի ամբիոնում։

Ցուցահանդեսներ
--------------

Անհատական ցուցահանդեսներ է ունեցել Հռոմում, Բրայթոնի «Փյունիկ պատկերասրահում», Պորտուգալիայի Օպորտո կոմիքսների միջազգային փառատոնում, Իսպանիայի Լա Կորունյա քաղաքում։

Խմբակային ցուցահանդեսներ է ունեցել Չիկագոյի Ջnան Ալբանոյի պատկերասրահում, Նիդեռլանդներում, Սիեթլի Դեյվիդսոնի պատկերասրահներում, Հայդ Պարկի արվեստի կենտրոնի Ֆորբս պատկերասրահում, Նյու Յորքում, Ֆիլադելֆիայի Ռեգինա Միլլեր պտկերասրահում, Անգուլեմի Կոմիքսների և պատկերների ազգային կենտրոնում և Մասաչուսեթսի Նորման Ռոքվելի թանգարանում։

Քաղաքականությունն ու ֆեմինիզմը նրա աշխատանքում
----------------------------------------------

Շվեդական մի հեռուստահարցազրույցում Աբելը հաստատել է, որ ինքը և իր աշխատանքը «անուղղակիորեն ֆեմինիստական է, բայց ոչ բացահայտ քաղաքական»։ Նրա պատմվածքները հակված են պատկերել կանանց և փոքրամասնությունների կյանքը, երբեմն ներառելով ասպեկտներ, որոնք կարող են համարվել քաղաքական, բայց նա հազվադեպ է շեղվում իր ուղուց ու այն դարձնում հիմնական աշխատանք՝ դրա փոխարեն քաղաքականությանը վերաբերվելով որպես կյանքի պարզապես բնական կողմի[*փա՞ստ*]։

Մրցանակներ ու պարգևներ
----------------------

* Հարվիի մրցանակ
* Չիկագոյի նկարիչների միջազգային ծրագրի դրամաշնորհ
* Զերիք դրամաշնորհ

Անձնական կյանք
--------------

Մինչև 2016 թվականի ամառը Աբելն ամուսնու և երկու զավակների հետ ապրել է Ֆրանսիայի Անգուլեմ քաղաքում։

Գրականության ցանկ
-----------------

* Abel, with Ira Glass, *Radio: An Illustrated Guide,* (WBEZ Alliance, 1999) 978-0-9679671-0-3
* *Soundtrack: Short Stories 1989–1996* (Fantagraphics Books, 2001) 978-1-56097-430-7
* *Mirror, Window: An Artbabe Collection* (Fantagraphics Books, 2000) 978-1-56097-384-3; compilation of *Artbabe* Vol. 2, nos. 1–4 (1997–1999)
* *La Perdida* (Pantheon Books, 2006) 978-0-375-42365-9; a revised compilation of *La Perdida* nos. 1–5 (2001–2005, Fantagraphics Books)
* Illustrations by Abel, edited by Carrie Russell, *Complete Copyright: An Everyday Guide for Librarians* (American Library Association, 2004) 0-8389-3543-5
* *Life Sucks* (with Gabriel Soria and Warren Pleece, First Second, 2008) 978-1-59643-107-2
* Abel, with Matt Madden, *Drawing Words and Writing Pictures,* (First Second, 2008) 978-1-59643-131-7

Ծանոթագրություններ
------------------

1. 1 2  Lambiek Comiclopedia — Lambiek, 1999.
2. ↑
3. ↑
4. ↑
5. ↑  «INTERVIEW: Jessica Abel on Intersection of Comics and Radio and the Limitations of Art». *The Beat* (ամերիկյան անգլերեն). 2015 թ․ հոկտեմբերի 19. Վերցված է 2017 թ․ օգոստոսի 18-ին.
6. ↑  Biography page at Jessica Abel's official site
7. 1 2  «Who is Jessica Abel?». *www.jessicaabel.com*. Վերցված է 2010 թ․ սեպտեմբերի 5-ին.
8. 1 2 3 4 5 6  «Jessica Abel». *School of Visual Arts*. Արխիվացված է օրիգինալից 2010 թ․ մայիսի 27-ին. Վերցված է 2010 թ․ սեպտեմբերի 5-ին.
9. ↑  Press, Joy. «The Further Adventures of Artbabe». *Village Voice|Villagevoice.com*. Վերցված է 2007 թ․ մայիսի 9-ին.
10. ↑  «La Peridida by Jessica Abel». Powell's City of Books. Վերցված է 2009 թ․ հոկտեմբերի 23-ին.
11. ↑  Ruiz, Gina (2007 թ․ ապրիլի 10). «Graphic Novel Review: La Perdida by Jessica Abel». Blog Critics. Արխիվացված է օրիգինալից 2009 թ․ հոկտեմբերի 8-ին. Վերցված է 2009 թ․ հոկտեմբերի 23-ին.
12. ↑  Bello, Grace (2012 թ․ փետրվարի 14). «Jessica Abel and Matt Madden: Back to Being Comics Artists». Վերցված է 2012 թ․ փետրվարի 24-ին.
13. ↑  «entrer à la maison des auteurs - la Cité internationale de la bande dessinée et de l'image». *www.citebd.org*.
14. ↑  Dale, Brady (2015 թ․ սեպտեմբերի 15). «Cartoonist Jessica Abel Turns Her New Book Into a Podcast». *Observer* (ամերիկյան անգլերեն). Վերցված է 2020 թ․ օգոստոսի 6-ին.
15. ↑  Abel, Jessica. «(Untitled)». Jessica Abel, Author, Teacher, Coach for Creatives. Արխիվացված է օրիգինալից 2020 թ․ օգոստոսի 6-ին. Վերցված է 2016 թ․ օգոստոսի 7-ին – via Facebook.
16. ↑  «PAFA Announces Jessica Abel as Illustration Program Chair». Pennsylvania Academy of the Fine Arts. 2016 թ․ հունիսի 7. Արխիվացված է օրիգինալից 2020 թ․ օգոստոսի 6-ին. Վերցված է 2016 թ․ օգոստոսի 6-ին.
17. ↑  «Feminism, radiomagi och sci-fi». *urplay.se* (շվեդերեն). Արխիվացված է օրիգինալից 2016 թ․ հուլիսի 1-ին. Վերցված է 2016 թ․ հունիսի 12-ին.

Հետագա ընթերցանություն
----------------------

* Abel, Jessica (2006 թ․ հունիսի 25). «Last Comic Standing». Why I Write. *The Examiner* (Interview). Vol. CXLII, no. 11. Interviewed by Jeffrey M. Anderson. San Francisco, California. էջ 23 – via Newspapers.com.

Արտաքին հղումներ
----------------

* Պաշտոնական կայք
* Works by or about Ջեսիկա Աբել in libraries (WorldCat catalog)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջեսիկա Աբել» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| 

|  Չափորոշչային վերահսկողություն |
| --- |
|  |
| BNE: XX1774733 · BNF: 15106817d · GND: 134254104 · ISNI: 0000000078259099 · LCCN: n2002026069 · NKC: xx0097264 · NUKAT: n2004084526 · SUDOC: 114444315 · VIAF: 8600012 · WorldCat VIAF: 8600012 |

 |

 |